Emiliano Insúa

Emiliano Adrian Insúa (født 7. januar 1989) er en argentinsk fotballspiller som spiller for den amerikanske klubben Los Angeles Galaxy.3 Emiliano Insúa

 Klubbfotball 
 Liverpool 
Uten noensinne å ha spilt for Boca Juniors' A-lag, fanget Insúa interessen til speidere fra Liverpool. Fra januar 2007 gikk han på et 18 måneder langt låneopphold til den engelske klubben, som inkludert i avtalen hadde en opsjon på å signere spilleren for en avtalt sum på £1 million. Insúa debuterte for Liverpools førstelag mot Portsmouth i Premier League 28. april 2007, og spilte også i bortekampen mot Fulham. I august ble Insúa Liverpool-spiller på permanent basis som en del av en avtale hvor Gabriel Paletta gikk til Boca Juniors.«Emiliano Insua - Nr. 22 - » , spillerprofil Liverpool.no. Sett 26. juli 2010.

Det gikk nærmere ett år før Insúa igjen fikk sjansen for Liverpool, med tre kamper helt på slutten av sesongen 2007/2008. Til gjengjeld var han fast på reservelaget som vant både serie og cup den sesongen. Et mindre gjennombrudd kom mot slutten av 2008, da Insúa i desember fikk starte som venstreback i tre seriekamper på rad, mot Arsenal, Bolton og Newcastle. Insúa endte denne sesongen med totalt ti ligakamper for laget som våren 2009 endte på 2.-plass i ligaen. I sesongen 2009/2010 etablerte Insúa seg med 31 ligakamper som det ubestridte førstevalget på Liverpools venstreback.

 Landslagsspill 
Insúa ble i 2007 plukket ut til å være med i det søramerikanske mesterskapet for U20-lag i Paraguay, og en sølvmedalje der sikret at laget var kvalifisert til å delta i det kommende verdensmesterskapet for U20 i Canada.«- Insua på Eurosport» , Liverpool.no 06.07.07. Sett 26. juli 2010.] 22. juli 2007 ble han verdensmester med U20-laget da Argentina slo Tsjekkia 2-1 i finalen 22. juli 2007, og med en alder på 18 var han lagets nest yngste spiller.«Insua ble verdensmester», Liverpool.no 23.07.07. Sett 26. juli 2010.

Emiliano ble også tatt ut i U20-troppen til det søramerikanske U20 mesterskapet i Venezuela i perioden 19. januar til 8. februar 2009.  I oktober samme år fikk han sin debut for Argentinas A-lag, da han spilte fra start i VM-kvalifiseringskampen mot .«A-landslagsdebut for Insua», Liverpool.no 11.10.2009. Sett 26. juli 2010.

 Meritter 
Argentina 
 Verdensmester U20-landslag 2007

Liverpool
 Seriemester FA Premier Reserve League 2008
 2.-plass Premier League 2009

 Referanser 

 Eksterne lenker 

  Liverpool.no om Insua

Kategori:Argentinske fotballspillere
Kategori:Fotballspillere for Boca Juniors
Kategori:Fotballspillere for Liverpool FC
Kategori:Fotballspillere for Galatasaray SK
Kategori:Fotballspillere for Sporting Lisboa
Kategori:Fotballspillere for Atlético Madrid
Kategori:Fotballspillere for Rayo Vallecano
Kategori:Fotballspillere for VfB Stuttgart 1893
Kategori:Fotballspillere for Los Angeles Galaxy
Kategori:Personer fra Buenos Aires